钦定古今图书集成/明伦汇编/氏族典/第564卷 > 《凌迪知万姓统谱》 > 诸葛爽
## 钦定古今图书集成/明伦汇编/氏族典/第564卷 > 《凌迪知万姓统谱》 > 诸葛爽

按《唐书诸葛爽传》：“爽，青州博昌人。为县伍伯，令笞苦
之，乃亡命，沈浮里中。庞勋反，入盗中为小校。勋势蹙，
率百馀人自归，累迁汝州防御使，徙夏绥银节度使。
黄巢犯京师，诏率代北行营兵入卫，次同州，降贼，伪
署河阳节度使。爽间道奉表僖宗以自明，诏拜节度
使兼中书门下平章事。朱温为贼守同州，爽率轻兵”
入之，伏发，爽悉弃铠马奔还，攻新乡。诏爽为东南面
招讨使，代秦宗权。爽虽兴庸厮，善吏治法令，擢累检
校司空。光启二年卒。其将共立爽子仲方为留后，为
蔡贼所攻，奔于汴。